《杂兴五首 其二》
宋代·范浚

荆枭昔见恶，去楚将巢吴。妖音不知革，吴岂荆人殊。

枭能戒颊舌，勿复轻鸣呼。虽荆亦容尔，何必他邦居。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。